
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 87 

28 Απριλίου 1999 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

69. Ίδρυση κλινικών και εργαστηρίου στο τμήμα Ιατρι¬ 

κής του Πανεπιστημίου Θεσσαλίας και καθορισμός 
του εσωτερικού τους κανονισμού. 1 

70. Ίδρυση Ψυχιατρικής κλινικής στο τμήμα Νοσηλευ¬ 

τικής του Εθνικού και Καποδιστριακού Πανεπιστη¬ 
μίου Αθηνών και καθορισμός του εσωτερικού της 
κανονισμού. 2 

71. Ίδρυση εργαστηρίων στην Ιατρική Σχολή του Δη- 

μοκριτείου Πανεπιστημίου Θράκης και καθορισμός 
του εσωτερικού τους κανονισμού. 3 

72. Ίδρυση Γυναικείας Κοινοβιακής Ιερός Μονής Αγί¬ 

ου Ραφαήλ, πλησίον της ενορίας Μελισσουργού 
της Ιερός Μητροπόλεως Ιερισσού, Αγίου Όρους 
και Αρδαμερίου. 4 

73. Ίδρυση Ενορίας του Ιερού Ναού Παναγίας Παρα- 

βουνιωτίσσης της Ιερός Μητροπόλεως Χαλκίδος, 
στο Δήμο Ερέτριας. 5 


74. Τροποποίηση του Π.Δ/τος 598/1976 «Περί εγκρί- 
σεως Κανονισμού λειτουργίας των παρά τω Ταμείω 
Ασφαλίσεως Ιδιοκτητών, Συντακτών και Υπαλλή¬ 
λων Τύπου, Κλάδων Επικουρικής Ασφαλίσεως 
Προνοίας και Ασθένειας» (ΦΕΚ 218/τ.Α'). 6 

ΑΠΟΦΑΣΕΙΣ 

Ανακοίνωση για τη θέση σε ισχύ του «Πρωτοκόλλου α¬ 
ρωγής μεταξύ των Κυβερνήσεων της Ελληνικής 
Δημοκρατίας και της Δημοκρατίας της Αλβανίας 
για την Αλβανική Ενσωμάτωση στις Ευρωατλαντι- 


κές Δομές», Αθήνα, 8.9.1998. 7 

Ανακοίνωση για τη θέση σε ισχύ διεθνώς της Συνθήκης 
του Άμστερνταμ, Άμστερνταμ, 2.10.1997. 8 


Ανακοίνωση για τη θέση σε ισχύ της Συμφωνίας με¬ 
ταξύ της Ελληνικής Δημοκρατίας και της Εθνικής 
Επιτροπής για τον έλεγχο πυρηνικών δραστηριο¬ 
τήτων της Ρουμανίας για την έγκαιρη γνωστοποί¬ 
ηση πυρηνικού ατυχήματος και την ανταλλαγή 
πληροφοριών σχετικών με τις πυρηνικές εγκατα¬ 
στάσεις, Βουκουρέστι, 22.12.1997. 9 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 69 
Ίδρυση κλινικών και εργαστηρίου στο τμήμα Ιατρικής του 
Πανεπιστημίου Θεσσαλίας και καθορισμός του εσωτε¬ 
ρικού τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1. α) Των άρθρων 50 παρ. 1 και 7 παρ. 5 του Ν. 1268/82 
(Α' 87), όπως η τελευταία αυτή διάταξη τροποποιήθηκε με 
το άρθρο 48παρ. 2του Ν. 1404/83 (Α' 173) και 

β) Του άρθρου 1 περιπτ. II του Π.Δ. 55/1996 (Α'48). 

2. Τη γνώμη της Γενικής Συνέλευσης του Τμήματος Ια¬ 
τρικής του Πανεπιστημίου Θεσσαλίας (συνεδριάσεις 
51 /18.12.1996, 76/5.3.1998 και 84/9.9.1998). 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού ή του προϋπολογισμού του Πανεπιστημίου 
Θεσσαλίας, (άρθρο 29Α του Ν. 1558/1985 όπως αυτό 
προσετέθη με το άρθρο 27 του Ν. 2081/1992 (Α' 154) και 
τροποποιήθηκε με το άρθρο 1 παρ. 2 α του Ν. 2469/1997 
(Α' 38). 

4. Την αριθ. 13/1999 γνωμοδότηση του Συμβουλίου της 
Επικράτειας, με πρόταση του Υπουργού Εθνικής Παιδεί¬ 
ας και Θρησκευμάτων, αποφασίζουμε: 

Άρθρο 1 
Ίδρυση 

Ιδρύονται στο Τμήμα Ιατρικής του Πανεπιστημίου Θεσ¬ 
σαλίας για τις διδακτικές ερευνητικές και νοσηλευτικές α¬ 
νάγκες κλινικές και εργαστήρια ως ακολούθως: 

α) Γαστρεντερολογική Κλινική, μετά ειδικής μονάδας 
ενδοσκοπικής πεπτικού συστήματος, η οποία έχει ως α¬ 
ντικείμενο δραστηριότητας τη διάγνωση, και τη συντηρη¬ 
τική θεραπεία, των νοσημάτων οργάνων του πεπτικού συ¬ 
στήματος. 

β) Νεφρολογική Κλινική, μετά ειδικής μονάδας εξωνε- 
φρικής κάθαρσης, η οποία έχει ως αντικείμενο δραστη¬ 
ριότητας την πρόληψη, τη συντηρητική θεραπεία νεφρι¬ 
κών νοσημάτων του ουροποιητικού συστήματος. 

γ) Ογκολογική και Αιματολογική Κλινική μετά ειδικών 
μονάδων: 

ί) Μεσογειακής αναιμίας, 

ϋ) Μεταμοσχεύσεως προγονικών κυττάρων μυελού των 
οστών και 

ίϋ) Εξωνοσοκομειακής Χημειοθεραπείας, η οποία έχει 
ως αντικείμενο δραστηριότητας την πρόληψη, διάγνωση 
και συντηρητική θεραπεία των νοσημάτων του εριστικού 
ιστού του αίματος. 

δ) Ρευματολογική Κλινική η οποία έχει ως αντικείμενο 
δραστηριότητας την πρόληψη, διάγνωση, θεραπεία καια- 
ποκατάσταση των ρευματικών αυτοανόσων νοσημάτων 
και των νόσων των αρθρώσεων. 

ε) Κλινική Ενδοκρινολογική και Μεταβολικών Νόσων, η 
οποία έχει ως αντικείμενο δραστηριότητας την πρόληψη, 
διάγνωση και θεραπεία των νοσημάτων των ενδοκρινών 
αδένων και μεταβολικών νόσων. 

στ) Κλινική Χειρουργικής Παίδων η οποία έχει ως αντι¬ 
κείμενο δραστηριότητας τη διάγνωση, τη χειρουργική θε¬ 
ραπεία και την αποκατάσταση των παθήσεων των εσωτε¬ 
ρικών οργάνων των παίδων. 

ζ) Κλινική Πλαστικής Χειρουργικής η οποία έχει ως α¬ 
ντικείμενο δραστηριότητας τη χειρουργική αντιμετώπιση 
και αποκατάσταση βλαβών του δέρματος, αποκατάστα¬ 
ση παραμορφώσεων και συναφών προβλημάτων. 

η) Εργαστήριο Κλινικής Φαρμακολογίας το οποίο έχει 
ως αντικείμενο δραστηριότητας τη μέτρηση του επιπέ¬ 
δου φαρμάκων σε βιολογικά υγρά ασθενών, την ανάπτυ¬ 
ξη νέων ερευνητικών μεθόδων που σχετίζονται με τους 
μηχανισμούς δράσης των φαρμάκων και της αλληλεπι- 
δράσεώς της, με σκοπό την αποτελεσματικότερη μέτρη¬ 
ση επιπέδων φαρμάκων σε βιολογικά υγρά ασθενών. 

Άρθρο 2 
Αποστολή 

1. Οι κλινικές και το εργαστήριο που ιδρύονται με το 
προηγούμενο άρθρο έχουν ως αποστολή: 

α) Την κάλυψη των διδακτικών και ερευνητικών ανα¬ 
γκών του Τμήματος Ιατρικής του Πανεπιστημίου Θεσσα¬ 
λίας στα θέματα με τα οποία ασχολούνται, καθώς και την 
ανάπτυξη προγραμμάτων διδασκαλίας και τη διεξαγωγή 
βασικής και εφαρμοσμένης έρευνας σε θέματα συναφή 
με τα αντικείμενα των κλινικών ή του εργαστηρίου. 

β) Την εξυπηρέτηση των διαφόρων κοινωνικών ανα¬ 
γκών όταν και όποτε ζητείται συγκεκριμένη συνδρομή, 
που ανήκει στα θέματα με τα οποία ασχολείται η κλινική ή 
το εργαστήριο. 

γ) Την ειδίκευση ιατρών, νοσηλευτών, καθώς και άλλων 
λειτουργών των κλάδων υγείας και τη συνεχή εκπαίδευση 
και επιμόρφωση αυτών. 

δ) Την άσκηση προληπτικής ιατρικής περίθαλψης και 
νοσηλείας σε ασθενείς με νοσήματα όπως αυτά περιγρά- 
φονται στο άρθρο 1 του παρόντος διατάγματος. 

ε) Την εκτέλεση κλινικών και πειραματικών ερευνητικών 
προγραμμάτων με σκοπό τη μελέτη και αναζήτηση νέων 
τεχνικών και θεραπευτικών μεθόδων. 

στ) Τη συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ή ερευνητικά ιδρύματα και ε¬ 
ρευνητικά κέντρα της ημεδαπής ή της αλλοδαπής. 

ζ) Την οργάνωση σεμιναρίων, συμποσίων, συνεδρίων, δια¬ 
λέξεων, εκθέσεων καθώς και τη πραγματοποίηση δημοσιεύ¬ 
σεων και εκδόσεων με σκοπό την ενημέρωση του ιατρικού 
και λοιπού προσωπικού των κλινικών και του εργαστηρίου. 


Άρθρο 3 
Προσωπικό 

Κάθε κλινική και εργαστήριο στελεχώνεται από ιατρικό 
και λοιπό προσωπικό που υπηρετεί στο Τμήμα Ιατρικής 
και στο νοσοκομείο όπου εγκαθίσταται και λειτουργεί. Το 
ιατρικό προσωπικό αποτελείται από το διευθυντή και τα 
μέλη του Διδακτικού Ερευνητικού Προσωπικού (Δ.Ε.Π.) 
του Τμήματος Ιατρικής, που η επιστημονική ενασχόλησή 
τους εμπίπτει στα διδακτικά, ερευνητικά και κλινικά εν¬ 
διαφέροντα της οικείας κλινικής ή εργαστηρίου. Το προ¬ 
σωπικό αυτό συμπληρώνεται από ειδικευόμενους και ει¬ 
δικευμένους ιατρούς. Το λοιπό προσωπικό περιλαμβάνει 
μέλη του Ειδικού Διοικητικού και Τεχνικού Προσωπικού 
(Ε.Δ.Τ.Π.), νοσηλευτές και μέλη του λοιπού παραϊατρικού 
καθώς και διοικητικού προσωπικού, του οποίου το έργο 
καθορίζεται σύμφωνα με τις εκάστοτε ανάγκες της κλινι¬ 
κής ή του εργαστηρίου. Η τοποθέτηση στην οικεία κλινική 
ή εργαστήριο των μελών Δ.Ε.Π. και των μελών Ε.Δ.Τ.Π. γί¬ 
νεται με τη διαδικασία του άρθρου 4 παρ. 1 (δ) του Ν. 
2083/1992, ενώ των υπολοίπων μελών με τη διαδικασία 
που ορίζεται στον οργανισμό του νοσοκομείου στο οποίο 
εγκαθίσταται. 

Άρθρο 4 

Διοίκηση - Αρμοδιότητες 

1. Κάθε κλινική και εργαστήριο διευθύνεται από διευθυ¬ 
ντή που είναι μέλος του Διδακτικού Ερευνητικού Προσω¬ 
πικού (Δ.Ε.Π.) του Τμήματος Ιατρικής και ορίζεται με τις 
διατάξεις του άρθρου 28 του Ν. 2083/1992, όπως τροπο¬ 
ποιήθηκε με το άρθρο 1 παρ. 12του Ν. 2183/1994 (Α' 18). 

2. Ο διευθυντής έχει τις αρμοδιότητες που ορίζονται 
στο άρθρο 7 του Ν. 1268/82 μεταξύ των οποίων περιλαμ¬ 
βάνονται η κατάρτιση και η υποβολή στη Γ ενική Συνέλευ¬ 
ση του Τμήματος Ιατρικής, του ετήσιου προγράμματος 
λειτουργίας για τις διδακτικές και ερευνητικές δραστη¬ 
ριότητες της κλινικής ή του εργαστηρίου και η μέριμνα για 
την εφαρμογή του, η μέριμνα για την υλοποίηση των απο¬ 
φάσεων του Διοικητικού Συμβουλίου και της Επιστημονι¬ 
κής Επιτροπής του νοσοκομείου στο οποίο λειτουργεί η 
κλινική για την παροχή νοσηλευτικού έργου, η μέριμνα 
για τη στελέχωση και την οικονομική διαχείριση των εσό¬ 
δων της κλινικής ή του εργαστηρίου, η μέριμνα για την υ¬ 
ποβολή του ετήσιου απολογισμού των δραστηριοτήτων, 
ο ορισμός των υπευθύνων για τα αναλώσιμα υλικά και του 
κινητού εξοπλισμού και η υπογραφή κάθε εξερχόμενου 
εγγράφου. 

Άρθρο 5 

Εγκατάσταση και Λειτουργία 

1. Οι κλινικές και το εργαστήριο εγκαθίστανται με τη 
διαδικασία του άρθρου 13 του Ν. 1397/1983, στο κατά τις 
διατάξεις του Π.Δ. 411/1995 (Α' 237) Γενικό Περιφερεια¬ 
κό Πανεπιστημιακό Νοσοκομείο Λάρισας. Στο χώρο ε¬ 
γκατάστασης υπάρχει πινακίδα με τον τίτλο της κλινικής 
ή του εργαστηρίου και το ονοματεπώνυμο του Διευθυντή. 

2. Το ωράριο εργασίας του προσωπικού είναι σύμφωνα 
με τις ισχύουσες διατάξεις αυτό το οποίο προβλέπεται για 
κάθε κατηγορία. 

3. Ο διευθυντής έχει την ευθύνη για την εν γένει λει¬ 
τουργία της κλινικής ή του εργαστηρίου, τη χρησιμοποίη¬ 
ση οργάνων και υλικών, την παραμονή εργαζομένων σε 
χώρους όπου πραγματοποιούνται πειραματικές εργα¬ 
σίες. Ο διευθυντής ενημερώνεται για κάθε ερευνητική 

πειραματική εργασία πριν απο τη διεξαγωγή της και κα¬ 
θορίζει την προτεραιότητα χρήσης οργάνων και χώρων ό¬ 
ταν δεν υπάρχει ήδη σχετική απόφαση της Γενικής Συνέ¬ 
λευσης του Τμήματος Ιατρικής και της Γενικής Συνέλευ¬ 
σης του οικείου Τομέα στον οποίο εντάσσεται. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό της κλινικής ή του εργα¬ 
στηρίου ή σε άλλους ερευνητές που έχουν ειδική επί των 
οργάνων αυτών εκπαίδευση. Κινητά όργανα και σκεύη, τα 
οποία παραδίδονται για τη διεξαγωγή ερευνητικής πειρα¬ 
ματικής εργασίας επιστρέφονται, μετά τη χρησιμοποίησή 
τους, στην κατάσταση που είχαν παραδοθεί. 

Άρθρο 6 

Κανονισμός εκτέλεσης πειραματικών εργασιών 
και κλινικοεργαστηριακών μελετών 

Σε κάθε κλινική και εργαστήριο έχουν δικαίωμα εκτέλεσης 
πειραματικών εργασιώντα μέλη του ΔΕΠ της κλινικής ή του 
εργαστηρίου αποκλειστικά ή σε συνεργασία με άλλα μέλη 
του ΔΕΠ του Τμήματος ή άλλους ερευνητές, εφόσον το α- 
νπκείμενο της έρευνας είναι σχετικό με τις δραστηριότητες 
της κλινικής ή του εργαστηρίου. Για την εκτέλεση πειραμα¬ 
τικής εργασίας από ερευνητές οι οποίοι δεν είναι μέλη της 
κλινικής ή του εργαστηρίου, χορηγείται άδεια ύστερα από 
σχετική αίτηση στην οποία αναφέρονται: ο σκοπός της ερ¬ 
γασίας, το χρονοδιάγραμμά της, η χρησιμοποίηση ή μη ορ¬ 
γάνων τα οποία διαθέτει η μονάδα, οι διατάξεις οι οποίες 
διέπουντην εκτέλεση αυτής της πειραματικής εργασίας και 
ο προϋπολογισμός της δαπάνης που απαιτείται. Κλινικοερ- 
γαστηριακές μελέτες εκτελούνται από τα μέλη του ΔΕΠ της 
κλινικής ή του εργαστηρίου αποκλειστικά ή σε συνεργασία 
με άλλους ερευνητικούς φορείς. Απαραίτητη προϋπόθεση 
για τη διενέργεια κλινικοεργαστηριακής μελέτης, είναι η τή¬ 
ρηση της ιατρικής ηθικής καθώς και η χορήγηση άδειας α¬ 
πό τον αρμόδιο φορέα (Εθνικό Οργανισμό Φαρμάκων) για 
την ενδεχόμενη χρήση μη εγκεκριμένων φαρμακευτικών 
ουσιών. Η μελέτη διακόπτεται αμέσως, αν κατά τη διάρκειά 
της διαπιστωθεί ότι επιφέρεται βλάβη στην υγεία των υπό 
δοκιμασία ατόμων. Τα αποτελέσματα των κλινικοεργαστη- 
ριακών μελετών δημοσιεύονται ανεξάρτητα από το αν συμ¬ 
φωνούν ή όχι με τις αρχικές εκτιμήσεις των ερευνητών. 

Άρθρο 7 
Έσοδα 

Τα έσοδα κάθε κλινικής ή εργαστηρίου προέρχονται από: 

α) Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαριασμό 
τρίτων. 

β) Τη διάθεση ερευνητικών ή εν γένει επιστημονικών 
προϊόντων. 

γ) Τις πιστώσεις που διατίθενται από το Τμήμα με τη δια¬ 
δικασία του άρθρου 4 παρ. 1 (ε) του Ν. 2083/1992 (Α 159). 

δ) Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

ε) Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο για τους σκοπούς της 
κλινικής ή του εργαστηρίου. 

Άρθρο 8 

Τηρούμενα βιβλία 

Γ ια τις ανάγκες κάθε κλινικής ή του εργαστηρίου τη¬ 
ρούνται τα ακόλουθα βιβλία και στοιχεία: 


-Πρωτόκολλο εισερχόμενης - εξερχόμενης αλληλογρα¬ 
φίας. 

-Βαθμολόγιο φοιτητών 

-Αρχείο ασθενών 

-Βιβλίο περιουσιακών στοιχείων 

-Φάκελος οικονομικών στοιχείων κάθε έτους 

-Κατάλογος επιστημονικών βιβλίων, περιοδικών και ορ¬ 
γάνων 

-Βιβλίο επιστημονικής δραστηριότητας 

-Βιβλίο μεταβολών προσωπικού 

-Κάθε άλλο βιβλίο ή στοιχείο το οποίο προβλέπεται από 
την ισχύουσα νομοθεσία ή κρίνεται απαραίτητο. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 6 Απριλίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ ΑΡΣΕΝΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 70 (2) 

Ίδρυση Ψυχιατρικής κλινικής στο τμήμα Νοσηλευτικής 
του Εθνικού και Καποδιστριακού Πανεπιστημίου Αθη¬ 
νών και καθορισμός του εσωτερικού της κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1. α) Των άρθρων 50 παρ. 1 και 7 παρ. 5 του Ν. 1268/82 
«Για τη δομή και λειτουργία των Α.Ε.Ι.» (Ά 87), όπως η τε¬ 
λευταία αυτή διάταξη τροποποιήθηκε με το άρθρο 48 
παρ. 2 του Ν. 1404/83 «Δομή και λειτουργία των Τ.Ε.Ι.» (Ά 
173) και 

β) Του άρθρου 1 περιπτ. II του Π.Δ. 55/1996 (Ά 48). 

2. Του άρθρου 29Α' του Ν. 1558/85 όπως αυτό προσε- 
τέθη με το άρθρο 27 του Ν. 2081/92 (Α' 154) και τροπο¬ 
ποιήθηκε με την παρ. 2α του άρθρου 1 του Ν. 2469/97 (Α' 
38). 

3. Τη γνώμη της Γενικής Συνέλευσης του Τμήματος Νο¬ 
σηλευτικής του Πανεπιστημίου Αθηνών (συνεδρίαση: 
1.6.1998). 

4. Το γεγονός ότι από την εφαρμογή των διατάξεων του 
παρόντος διατάγματος δεν προκαλείται δαπάνη σε βά¬ 
ρος του Κρατικού Προϋπολογισμού ή του προϋπολογι¬ 
σμού του Πανεπιστημίου Αθηνών. 

5. Την αριθ. 625/1998 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και Θρησκευμάτων, αποφασίζουμε: 

Άρθρο 1 

Ίδρυση 

Ιδρύεται στο Τμήμα Νοσηλευτικής του Πανεπιστημίου 
Αθηνών Ψυχιατρική Κλινική η οποία εξυπηρετεί εκπαι¬ 
δευτικές και ερευνητικές ανάγκες στο γνωστικό αντικεί¬ 
μενο της Ψυχιατρικής και ειδικότερα: τη διάγνωση τη θε¬ 
ραπευτική αντιμετώπιση και αποκατάσταση των ψυχικών 
παθήσεων ατόμων και των οικογενειών τους και την πα¬ 
ροχή κάθε θεραπευτικής βοήθειας εξωτερικού ή ενδονο- 

σοκομειακού τύπου σε ασθενείς με οξέα και χρόνια ψυχι¬ 
κά νοσήματα. 

Άρθρο 2 

Αποστολή 

Η Ψυχιατρική Κλινική έχει ως αποστολή: 

α) Την κάλυψη των διδακτικών και ερευνητικών ανα¬ 
γκών του Τμήματος Νοσηλευτικής καθώς και άλλων Τρη¬ 
μάτων του Πανεπιστημίου στα θέματα με τα οποία ασχο- 
λείται η Κλινική σύμφωνα με το άρθρο 1. 

β) Την εξυπηρέτηση των διαφόρων ψυχοκοινωνικών α¬ 
ναγκών όταν και όποτε ζητείται συγκεκριμένη συνδρομή, 
που ανήκει στα θέματα με τα οποία ασχολείται η Κλινική. 

γ) Την ειδίκευση νοσηλευτών καθώς και άλλων λειτουρ¬ 
γών των κλάδων ψυχικής υγείας και συνεχή εκπαίδευση 
και επιμόρφωση αυτών. 

δ) Τη παροχή ψυχιατρικής περίθαλψης και νοσηλείας 
σε ψυχιατρικούς ασθενείς. 

ε) Την εκτέλεση κλινικών και πειραματικών ερευνητικών 
προγραμμάτων με σκοπό τη μελέτη και αναζήτηση νέων 
τεχνικών και θεραπευτικών μεθόδων. 

στ) Τη συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ή ερευνητικά ιδρύματα της η¬ 
μεδαπής ή της αλλοδαπής. 

ζ) Την οργάνωση σεμιναρίων, συμποσίων, συνεδρίων, 
διαλέξεων με σκοπό την ενημέρωση του νοσηλευτικού 
προσωπικού της Κλινικής. 

η) Την έκδοση κάθε τύπου επιστημονικών εντύπων. 

Άρθρο 3 

Προσωπικό 

Η κλινική στελεχώνεται από ιατρικό και λοιπό προσωπι¬ 
κό που υπηρετεί στο Τμήμα Νοσηλευτικής. Το ιατρικό 
προσωπικό αποτελείται από το διευθυντή και τα μέλη του 
Διδακτικού Ερευνητικού Προσωπικού (Δ.Ε.Π.) του Τμή¬ 
ματος Νοσηλευτικής που η επιστημονική ενασχόλησή 
τους εμπίπτει στα διδακτικά ερευνητικά και κλινικά ενδια¬ 
φέροντα της κλινικής. Το προσωπικό αυτό συμπληρώνε¬ 
ται από ειδικευόμενους και ειδικευμένους ιατρούς. Το 
λοιπό προσωπικό περιλαμβάνει μέλη Ειδικού Διοικητικού 
καιΤεχνικού Προσωπικού (Ε.Δ.Τ.Π.), και νοσηλευτές των 
οποίων το έργο καθορίζεται σύμφωνα με τις εκάστοτε α¬ 
νάγκες της κλινικής. Η τοποθέτηση στην κλινική των με¬ 
λών του διδακτικού ερευνητικού προσωπικού και των με¬ 
λών του Ειδικού Διοικητικού καιΤεχνικού Προσωπικού γί¬ 
νεται με τη διαδικασία του άρθρου 4 παρ. 1 (δ) του Ν. 
2083/1992. 

Άρθρο 4 

Διοίκηση - Αρμοδιότητες 

1. Η κλινική διευθύνεται από διευθυντή ο οποίος είναι 
μέλος του Διδακτικού Ερευνητικού Προσωπικού (Δ.Ε.Π.) 
του Τ μήματος Νοσηλευτικής ο οποίος ορίζεται με τη δια¬ 
δικασία του άρθρου 28 παρ. 22 του Ν. 2083/1992. 

2. Ο διευθυντής έχει τις αρμοδιότητες που ορίζονται 
στο άρθρο 7 του Ν. 1268/82 μεταξύ των οποίων περιλαμ¬ 
βάνονται η κατάρτιση και η υποβολή στη Γ ενική Συνέλευ¬ 
ση του Τμήματος Νοσηλευτικής του ετήσιου προγράμμα¬ 
τος λειτουργίας για τις διδακτικές και ερευνητικές δρα¬ 
στηριότητες, η μέριμνα για την υλοποίηση των 
αποφάσεων του Διοικητικού Συμβουλίου του Νοσοκομεί¬ 
ου στο οποίο λειτουργεί η κλινική για την παροχή του νο¬ 
σηλευτικού έργου, η μέριμνα για τη στελέχωση, την οικο¬ 


νομική διαχείριση των εσόδων της κλινικής, η μέριμνα για 
την υποβολή του ετήσιου απολογισμού των δραστηριο¬ 
τήτων, ο ορισμός των υπευθύνων για τα αναλώσιμα υλικά 
και του κινητού εξοπλισμού και η υπογραφή κάθε εξερχό- 
μενου εγγράφου. 

Άρθρο 5 

Εγκατάσταση και Λειτουργία 

1. Η κλινική εγκαθίσταται και λειτουργεί σε Νοσοκομείο 
με τη διαδικασία του άρθρου 13 του Ν. 1397/1983 (Α' 143). 

2. Ο διευθυντής έχει την ευθύνη για την εν γένει λει¬ 
τουργία της κλινικής, τη χρησιμοποίηση οργάνων και υλι¬ 
κών, την παραμονή εργαζομένων σε χώρους όπου πραγ¬ 
ματοποιούνται πειραματικές εργασίες. Ο διευθυντής ε¬ 
νημερώνεται για κάθε ερευνητική πειραματική εργασία 
πριν απο τη διεξαγωγή της και καθορίζει την προτεραιό¬ 
τητα χρήσης οργάνων και χώρων όταν δεν υπάρχει σχετι¬ 
κή απόφαση. 

3. Η χρησιμοποίηση ειδικών οργάνων επιτρέπεται μόνο 
στο προσωπικό της κλινικής ή σε άλλους ερευνητές που έ¬ 
χουν ειδική επί των οργάνων αυτών εκπαίδευση. Κινητά 
όργανα και σκεύη, τα οποία παραδίδονται για τη διεξαγω¬ 
γή ερευνητικής πειραματικής εργασίας επιστρέφονται, 
μετά τη χρησιμοποίησή τους, στην κατάσταση που έχουν 
παραδοθεί. 

4. Με εισήγηση του διευθυντή στα αρμόδια όργανα είναι 
δυνατή η πρόσληψη διακεκριμένων επιστημόνων σε το¬ 
μείς σχετικούς με τις διδακτικές ερευνητικές και νοσηλευ¬ 
τικές δραστηριότητες της κλινικής σύμφωνα με τις διατά- 
ξειςτου άρθρου 18του Ν. 1268/1982 και του άρθρου 5του 
Π.Δ. 407/1980 (ΑΊ12). 

Άρθρο 6 

Έσοδα 

Τα έσοδα της κλινικής προέρχονται από: 

α) Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαριασμό 
τρίτων. 

β) Τη διάθεση ερευνητικών ή εν γένει επιστημονικών 
προϊόντων. 

γ) Τις πιστώσεις που διατίθενται από το Τμήμα Νοση¬ 
λευτικής με τη διαδικασία του άρθρου 4 παρ. 1 (ε) του Ν. 
2083/1992 (ΑΊ59). 

δ) Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

ε) Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο Αθηνών για τους σκο¬ 
πούς της κλινικής. 

Άρθρο 8 

Τηρούμενα βιβλία 

Τα βιβλία και τα στοιχεία που τηρούνται από την κλινική 
είναι τα εξής: 

Πρωτόκολλο εισερχόμενης - εξερχόμενης αλληλογρα¬ 
φίας, βαθμολόγιο φοιτητών, αρχείο ασθενών, βιβλίο πε¬ 
ριουσιακών στοιχείων, φάκελος οικονομικών στοιχείων 
κάθε έτους, κατάλογος επιστημονικών βιβλίων, περιοδι¬ 
κών και οργάνων, βιβλίο επιστημονικής δραστηριότητας, 
βιβλίο μεταβολής προσωπικού. 

2. Με απόφαση του διευθυντή μπορεί ακόμη να τηρείται 
και κάθε άλλο βιβλίο ή στοιχείο το οποίο κρίνεται απαραί¬ 
τητο ή προβλέπεται από ειδικές διατάξεις. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 6 Απριλίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 

-♦- (3) 

ΠΡΟΕΔΡΙΚΟ ΔΙΑΤΑΓΜΑ 71 

Ίδρυση εργαστηρίων στην Ιατρική Σχολή του Δημοκριτεί- 
ου Πανεπιστημίου Θράκης και καθορισμός του εσωτε¬ 
ρικού τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1. α) Των άρθρων 50 παρ. 1 και 7 παρ. 5 του Ν. 1268/82 
(Α'87), όπως η τελευταία αυτή διάταξη τροποποιήθηκε με 
το άρθρο 48 παρ. 2του Ν. 1404/83 (Α' 173). 

β) Του άρθρου 1 περιπτ. ϋ του Π.Δ. 55/1996 (Α' 48). 

2. Του άρθρου 29Ατου Ν. 1558/85 όπως αυτό προσετέ- 
θη με το άρθρο 27 του Ν. 2081/92 (Α' 154) και τροποποιή¬ 
θηκε με το άρθρο 1 παρ. 2α του Ν. 2469/97 (Α1 38). 

3. Τη γνώμη της Γενικής Συνέλευσης της Ιατρικής Σχο¬ 
λής του Δημοκριτείου Πανεπιστημίου Θράκης (συνεδριά¬ 
σεις 3/20.11.96, 4/28.11.96, 6/4.2.1997, 7/14.3.1997, 
2/16.11.1997, 4/20.1.1998, 19.3.98). 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του προϋ¬ 
πολογισμού του Δημοκριτείου Πανεπιστημίου Θράκης. 

5. Την αριθ. 34/1999 γνωμοδότηση του Συμβουλίου της 
Επικράτειας, με πρόταση του Υπουργού Εθνικής Παιδεί¬ 
ας και Θρησκευμάτων, αποφασίζουμε: 

Αρθρο 1 

Ίδρυση 

Ιδρύονται στην Ιατρική Σχολή του Δημοκριτείου Πανε¬ 
πιστημίου Θράκης τα παρακάτω εργαστήρια: 

α) Κλινικής Νευροφυσιολογίας το οποίο εξυπηρετεί εκ¬ 
παιδευτικές και ερευνητικές ανάγκες στο γνωστικό ανη- 
κείμενο των νευροφυσιολογικών μεθόδων πάνω σε νοσή¬ 
ματα του κεντρικού και περιφερειακού νευρικού συστή¬ 
ματος. 

β) Κλινικής Μικροβιολογίας το οποίο εξυπηρετεί εκπαι¬ 
δευτικές και ερευνητικές ανάγκες στο γνωστικό αντικεί¬ 
μενο της Βακτηριολογίας, Ιολογίας, Παρασιτολογίας - 
Μυκητολογίας, Παθογένειας, Ανοσολογίας, Επιδημιολο¬ 
γίας και στη διαγνωστική των λοιμώξεων. 

γ) Λαπαροσκοπικής και Ρομποτικής Χειρουργικής το ο¬ 
ποίο εξυπηρετεί εκπαιδευτικές και ερευνητικές ανάγκες 
στο γνωστικό αντικείμενο της Χειρουργικής. 

δ) Αιματολογίας - Ανοσοαιματολογίας το οποίο εξυπη¬ 
ρετεί εκπαιδευτικές και ερευνητικές ανάγκες στο γνωστι¬ 
κό αντικείμενο της διάγνωσης των καλοήθων και κακοή¬ 
θων νοσημάτων του αίματος, μελέτη της επίπτωσης των 
νοσημάτων του αίματος στο ανοσοβιολογικό σύστημα ή 
των ανοσοβιολογικών διαταραχών στο εν γένει αιμοποιη- 
τικό σύστημα. 


ε) Μοριακής Αιματολογίας το οποίο εξυπηρετεί εκπαι¬ 
δευτικές και ερευνητικές ανάγκες στο γνωστικό αντικεί¬ 
μενο της μελέτης αιματολογικών νοσημάτων, γενετικών 
νόσων, κακοηθειών, αυτοάνοσων εκδηλώσεων, ειδικών 
λοιμώξεων καθώς και άλλων νοσημάτων τόσο σε διαγνω¬ 
στικό όσο και ερευνητικό επίπεδο, χρησιμοποιώντας κυ¬ 
ρίως τεχνικές Μοριακής Βιολογίας και Ανοσοβιολογίας. 

στ) Ανοσοϊστοχημείας και Ιστοσυμβατότητας Νεφρού 
το οποίο εξυπηρετεί εκπαιδευτικές και ερευνητικές ανά¬ 
γκες στο γνωστικό αντικείμενο των ανοσοϊστοχημικών ε¬ 
ξετάσεων, νεφρικών βιοψηφιακών υλικών, καθώς και τη 
διενέργεια εξετάσεων ιστοσυμβατότητας. 

ζ) Παθοφυσιολογίας - Νεφρού - Μεταβολικών Νοσημά- 
τωντο οποίο εξυπηρετεί εκπαιδευτικές και ερευνητικές α¬ 
νάγκες στο γνωστικό αντικείμενο της παθολογίας των νε¬ 
φρικών νοσημάτων, τη διενέργεια όλων των παθοφυσιο- 
λογικών δοκιμασιών που είναι δυνατό να βοηθήσουν στην 
ερμηνεία των ειδικών σημείων και κλινικών ευρημάτων 
της Νεφρολογίας, καθώς και της ανάπτυξης νέων τεχνι¬ 
κών παρακολούθησης των νεφρικών εκδηλώσεων των με¬ 
ταβολικών νοσημάτων της διαβητικής νεφροπάθειας, της 
ουρικής νεφροπάθειας, των διαφόρων οστικών μεταβολι¬ 
κών νόσων και της επίδρασης της νεφρικής ανεπάρκειας 
επί του οστικού μεταβολισμού. 

η) Κλινικής Ανοσολογίας το οποίο εξυπηρετεί εκπαι¬ 
δευτικές και ερευνητικές ανάγκες στο ευρύτερο γνωστι¬ 
κό αντικείμενο της Παθολογίας. 

θ) Κλινικής Αλλεργιολογίας το οποίο εξυπηρετεί εκπαι¬ 
δευτικές και ερευνητικές ανάγκες στο γνωστικό αντικεί¬ 
μενο της Παθολογίας. 

ι) Ανοσοδιαγνωστικής των Λοιμώξεων το οποίο εξυπη¬ 
ρετεί εκπαιδευτικές και ερευνητικές ανάγκες στο γνωστι¬ 
κό ανπκείμενο της διενέργειας ανοσολογικών εξετάσεων 
όπως ανοσοφθορισμός, ανοσοενζυμικές μεθόδους 
(ΕΙ.Ι8Α), ιζηματινοαντιδράσεις, συγκολλητινοαντιδρά- 
σεις, σύνδεσης συμπληρώματος και άλλες εξετάσεις για 
την πληρέστερη κάλυψη της Λοιμωξιολογίας. 

ια) Κλινικής Φαρμακολογίας το οποίο εξυπηρετεί εκπαι¬ 
δευτικές και ερευνητικές ανάγκες στο ευρύτερο γνωστι¬ 
κό αντικείμενο της Παθολογίας. 

ια) Κλινικής Ανατομίας το οποίο εξυπηρετεί εκπαιδευτι¬ 
κές και ερευνητικές ανάγκες στο γνωστικό αντικείμενο 
της πληρέστερης κατανόησης και διδαχής της σπουδαιό- 
τητας και συνάφειας των ανατομικών στοιχείων με την 
κλινική πράξη και με την χρήση των κλινικών επιστημών 
της κατανόησης και περιγραφικής και Χειρουργικής Ανα¬ 
τομίας. 

ιγ) Ακοολογίας το οποίο εξυπηρετεί εκπαιδευτικές και 
ερευνητικές ανάγκες στο γνωστικό αντικείμενο της Ακοο- 
λογίας, Παιδοακοολογίας και Αιθουσολογίας και ειδικό¬ 
τερα της Νευροωτολογίας. 

ιδ) Ανδρολογίας το οποίο εξυπηρετεί εκπαιδευτικές και 
ερευνητικές ανάγκες στο γνωστικό αντικείμενο της σε¬ 
ξουαλικής ανικανότητας και των διαταραχών της σεξουα¬ 
λικής λειτουργίας. 

ιε) Κυτταρολογίας το οποίο εξυπηρετεί εκπαιδευτικές 
και ερευνητικές ανάγκες στο γνωστικό αντικείμενο του 
προληπτικού ελέγχου με την εξέταση και την αξιολόγηση 
κυττάρων για την έγκαιρη διάγνωση του καρκίνου και ει¬ 
δικότερα τη διάγνωση των προσταδίων του. 

ιστ) Ανοσοϊστοχημείας - Ανοσοβιολογίας το οποίο εξυ¬ 
πηρετεί εκπαιδευτικές και ερευνητικές ανάγκες στο γνω¬ 
στικό αντικείμενο της διάγνωσης των παθολογοανατομι- 

κών περιπτώσεων καθώς επίσης και στην προαγωγή της 
βασικής εφαρμοσμένης έρευνας στη Μικροσκοπική και 
Λειτουργική Ανατομία. 

ιζ) Φυσιολογίας της Αναπαραγωγής και Τεχνητής Γονι- 
μοποίησης το οποίο εξυπηρετεί εκπαιδευτικές και ερευ¬ 
νητικές ανάγκες στο γνωστικό αντικείμενο της διαγνωστι¬ 
κής και θεραπευτικής κάλυψης του φάσματος της ανα¬ 
παραγωγής και των προβλημάτων υπογονιμότητας. 

Αποστολή 

Κάθε εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών της Ιατρικής 
Σχολής του Δημοκριτείου Πανεπιστημίου Θράκης. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα της ημεδαπής και της αλλοδαπής 
εφόσον οι επιστημονικοί στόχοι, συμπίπτουν, συμβαδί¬ 
ζουν και αλληλοσυμπληρώνονται με εκείνους των εργα¬ 
στηρίων μέσα σε πνεύμα αμοιβαιότητας και συλλογικής 
εργασίας. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση Ελλήνων και ξένων ανα¬ 
γνωρισμένων επιστημόνων και άλλων προσωπικοτήτων. 

4. Τη συνεργασία με φορείς του δημοσίου τομέα, οργα¬ 
νισμούς τοπικής αυτοδιοίκησης, επιστημονικούς και κοι¬ 
νωνικούς φορείς καθώς και με διεθνείς οργανισμούς και 
οργανώσεις ώστε να συμβάλλουν στη μελέτη και υποβο¬ 
λή προτάσεων και εναλλακτικών μεθόδων αντιμετώπισης 
προβλημάτων που ανήκουν στα ερευνητικά ενδιαφέρο¬ 
ντα του οικείου εργαστηρίου. 

Άρθρο 3 
Προσωπικό 

Το προσωπικό κάθε εργαστηρίου αποτελείται από μέλη 
Διδακτικού Ερευνητικού Προσωπικού (Δ.Ε.Π.) της Ιατρι¬ 
κής Σχολής που το γνωστικό αντικείμενο της θέσης που 
κατέχουν εμπίπτει στα ερευνητικά ενδιαφέροντα του οι¬ 
κείου εργαστηρίου, καθώς και από μέλη Ειδικού Διοικητι¬ 
κού -Τεχνικού Προσωπικού (ΕΔΤΠ) και λοιπού επιστημο¬ 
νικού προσωπικού που τοποθετείται στο εργαστήριο 
σύμφωνα με τις διατάξεις του άρθρου 4 παρ. 1 (δ) του Ν. 
2083/92 (ΑΊ 59). 

Άρθρο 4 

Διοίκηση, Αρμοδιότητες 

1. Κάθε εργαστήριο διευθύνεται από μέλος του Διδα¬ 
κτικού Ερευνητικού Προσωπικού (Δ.Ε.Π.) της Ιατρικής 
Σχολής που ορίζεται με τη διαδικασία του άρθρου 28 παρ. 
22 του Ν. 2083/92 (ΑΊ59). 

2.0 διευθυντής έχει τις αρμοδιότητες που ορίζει το άρ¬ 
θρο 7 του Ν. 1 268/1982 μεταξύ των οποίων περιλαμβάνο¬ 
νται: 

Ο συντονισμός του διδακτικού (προπτυχιακού - μετα¬ 
πτυχιακού) και ερευνητικού έργου του εργαστηρίου, η 
κατάρτιση και υποβολή στη Γ ενική Συνέλευση της Ιατρι¬ 
κής Σχολής του ετήσιου προγράμματος λειτουργίας του 
εργαστηρίου και η μέριμνα για την τήρησή του, η μέριμνα 
για την εφαρμογή των αποφάσεων των συλλογικών ορ¬ 
γάνων του νοσοκομείου στο οποίο λειτουργεί το εργα¬ 
στήριο για την παροχή νοσηλευτικού έργου, η μέριμνα 
για τη στελέχωση, την οικονομική διαχείριση και την κα¬ 


τανομή των χώρων του εργαστηρίου, ο ορισμός των υ¬ 
πευθύνων για τα αναλώσιμα υλικά και τον κινητό εξοπλι¬ 
σμό και η υπογραφή κάθε εξερχόμενου του εργαστηρίου 
εγγράφου. 

Αρθρο 5 

Εγκατάσταση και Λειτουργία 

1. Κάθε εργαστήριο λειτουργεί κατά τις εργάσιμες η¬ 
μέρες και ώρες, σύμφωνα με τον κανονισμό του Δημο- 
κριτείου Πανεπιστημίου Θράκης και σε χώρους που πα- 
ραχωρούνται σ' αυτό για την εγκατάσταση των οργά¬ 
νων και του λοιπού τεχνικού εξοπλισμού που είναι 
αναγκαίες για τη διενέργεια των εργαστηριακών ασκή¬ 
σεων και των ερευνητικών προγραμμάτων. Στο χώρο ε¬ 
γκατάστασης τοποθετείται πινακίδα με τον τίτλο του 
εργαστηρίου. 

2. Ο διευθυντής ενημερώνεται πριν απο τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει α- 
ποφασισθεί από τη Γενική Συνέλευση της Σχολής και κα¬ 
θορίζει την προτεραιότητα στη χρησιμοποίηση οργάνων 
και χώρων, σε περίπτωση που δεν υπάρχει σχετική από¬ 
φαση. 

3. Ο διευθυντής έχει την ευθύνη για την εν γένει λει¬ 
τουργία των μονάδων του εργαστηρίου, τη χρησιμοποίη¬ 
ση οργάνων και υλικών που ανήκουν σ’ αυτό, την παρα¬ 
μονή των εργαζομένων (προσωπικού, φοιτητών, επισκε¬ 
πτών), στους χώρους, καθώς και στην προστασία των 
οργάνων και εγκαταστάσεών του από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του εργαστηρίου ή άλ¬ 
λους ερευνητές που έχουν ειδική επί των οργάνων αυτών 
εκπαίδευση και εξουσιοδότηση. Κινητά όργανα και σκεύη, 
τα οποία παραδίδονται για τη διεξαγωγή εργασιών, επι- 
στρέφονται, μετά τη χρησιμοποίησή τους, στην κατάστα¬ 
ση που είχαν παραδοθεί. 

Άρθρο 6 

Έσοδα 

Τα έσοδα κάθε εργαστηρίου προέρχονται από: 

α) Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαριασμό 
τρίτων. 

β) Τη διάθεση ερευνητικών ή εν γένει επιστημονικών 
προϊόντων. 

γ) Την παροχή υπηρεσιών σύμφωνα με το άρθρο 3 παρ. 
3τουΠ.Δ. 159/1984. 

δ) Τις πιστώσεις που διατίθενται από την Ιατρική Σχο¬ 
λή του Δημοκριτείου Πανεπιστημίου Θράκης με τη δια¬ 
δικασία του άρθρου 4 παρ. 1(ε) του Ν. 2083/1992 (Α' 
159). 

ε) Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ) Τις κληρονομιές, τις δωρεές και τις κληροδοσίες 
που καταλείπονται στο Δημοκρίτειο Πανεπιστήμιο Θρά¬ 
κης για τους σκοπούς των εργαστηρίων. 

Άρθρο 7 

Τηρούμενα βιβλία 

Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: 

1. Πρωτόκολλο εισερχόμενης - εξερχόμενης αλληλο- 

γραφίας, βαθμολόγιο φοιτητών, βιβλίο περιουσιακών 
στοιχείων, φάκελλος οικονομικών στοιχείων κάθε έτους, 
κατάλογος επιστημονικών βιβλίων, περιοδικών και οργά¬ 
νων, αρχείο ερευνητικών προγραμμάτων, βιβλίο μεταβο¬ 
λών προσωπικού. 

2. Με απόφαση του διευθυντή μπορεί ακόμη να τηρείται 
και κάθε άλλο βιβλίο ή στοιχείο το οποίο κρίνεται απαραί¬ 
τητο ή προβλέπεται από ειδικές διατάξεις. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 6 Απριλίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 

-♦- (4) 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 72 
Ίδρυση Γυναικείας Κοινοβιακής Ιεράς Μονής Αγίου Ρα¬ 
φαήλ, πλησίον της ενορίας Μελισσουργού της Ιεράς 
Μητροπόλεως Ιερισσού, Αγίου Όρους και Αρδαμερί- 
ου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39 παρ. 3 του Ν. 590/1977 
«Περί του Καταστατικού Χάρτου της Εκκλησίας της Ελ¬ 
λάδος» (Α' 146). 

2. Το άρθρο 29Α του Ν. 1558/1985 (Α' 137), το οποίο 
προσετέθη με το άρθρο 27 του Ν. 2081/1992 (Α' 154), ό¬ 
πως αντικατεστάθη από το άρθρο 1 παρ. 2α του Ν. 
2469/1997 (Α'38). 

3. Την υπ’ αριθ. 656/4.8.1998 σύμφωνη γνώμη του Σε- 
βασμιωτάτου Μητροπολίτου της Ιεράς Μητροπόλεως Ιε- 
ρισσού, Αγίου Όρους και Αρδαμερίου. 

4. Την έγκριση της Διαρκούς Ιεράς Συνόδου της Εκκλη¬ 
σίας της Ελλάδος, που δόθηκε στη συνεδρίαση της 
Ε'/20.10.1998της 142ης Συνοδικής Περιόδου. 

5. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολο¬ 
γισμού ή άλλου Ν.Π.Δ.Δ. 

6. Την 23/1999 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας 
και Θρησκευμάτων, αποφασίζουμε: 

Άρθρο μόνο 

Ιδρύεται Γυναικεία Κοινοβιακή Ιερά Μονή Αγίου Ρα¬ 
φαήλ, πλησίον της ενορίας Μελισσουργού της Ιεράς Μη¬ 
τροπόλεως, Αγίου Όρους και Αρδαμερίου. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 31 Μαρτίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 


(5) 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 73 
Ίδρυση Ενορίας του Ιερού Ναού Παναγίας Παραβουνιω- 
τίσσης της Ιεράς Μητροπόλεως Χαλκίδος, στο Δήμο 
Ερέτριας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 36 παρ. 2 του Ν. 590/1977 
«Περί του Καταστατικού Χάρτου της Εκκλησίας της Ελ¬ 
λάδος» (Α' 146) σε συνδυασμό με τις διατάξεις των άρθ. 2 
και 3 του 8/79 Κανονισμού της Ιεράς Συνόδου της Εκκλη¬ 
σίας της Ελλάδος «Περί Ιερών Ναών και Ενοριών» (Α 
1/1980). 

2. Το άρθρο 29Α του Ν. 1558/1985 (Α' 137), το οποίο 
προσετέθη με το άρθρο 27 του Ν. 2081/1992 (Α' 154), ό¬ 
πως τροποποιήθηκε με το άρθρο 1 παρ. 2α του Ν. 
2469/1997 (Α'38). 

3. Την υπ’ αριθ. 545/2.11.1998 σύμφωνη γνώμη του Μη- 
τροπολιτικού Συμβουλίου της Ιεράς Μητροπόλεως Χαλ¬ 
κίδος. 

4. Την αριθ. 15/1998 γνωμοδότηση του Δημοτικού Συμ¬ 
βουλίου Ερέτριας. 

5. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολο¬ 
γισμού ή άλλου Ν.Π.Δ.Δ. 

6. Την 57/1999 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας 
και Θρησκευμάτων, αποφασίζουμε: 

Άρθρο μόνο 

Ιδρύεται Ενορία του Ιερού Ναού Παναγίας Παραβου- 
νιωτίσσης της Ιεράς Μητροπόλεως Χαλκίδος, στο Δήμο 
Ερέτριας. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 31 Μαρτίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 

-♦- ( 6 ) 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 74 
Τροποποίηση του Π.Δ/τος 598/1976 «Περί εγκρίσεως Κα¬ 
νονισμού λειτουργίας των παρά τω Ταμείω Ασφαλίσε- 
ως Ιδιοκτητών, Συντακτώνκαι ΥπαλλήλωνΤύπου, Κλά¬ 
δων Επικουρικής Ασφαλίσεως Πρόνοιας και Ασθένει¬ 
ας» (ΦΕΚ 218/τ.Α'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 παρ. 2 του Ν.Δ/τος 
1346/1973 (ΦΕΚ 36/10.2.1973 τ.Α') όπως αντικαταστάθη- 
κε από το άρθρο 1 του Νόμου 168/1975 (ΦΕΚ 
199/20.9.1975 τ.Α') «περί τροποποιήσεως και συμπληρώ- 
σεως της περί Ταμείου Ασφαλίσεως Ιδιοκτητών Συντα- 

κτών και Υπαλλήλων Τύπου (ΤΑΙΣΥΤ) και του Ταμείου Συ¬ 
ντάξεων Προσωπικού Εφημερίδων Αθηνών και Θεσσαλο¬ 
νίκης (ΤΣΠΕΑΘ) νομοθεσίας». 

2. Την απόφαση του Διοικητικού Συμβουλίου του Ταμεί¬ 
ου Ασφαλίσεως Ιδιοκτητών, Συντακτών και Υπαλλήλων 
Τύπου, που διατυπώθηκε στην αριθ. Σ. 17/2.4.98 συνε¬ 
δρίασή του. 

3. Το γεγονός ότι από τη ρύθμιση αυτή δεν προκαλείται 
επιβάρυνση διότι πρόκειται για συμπλήρωση χρόνου α¬ 
σφάλισης με προαιρετική ασφάλιση. 

4. Τη γνωμοδότηση του Συμβουλίου Κοινωνικής Ασφά¬ 
λειας που διατυπώθηκε κατάτην41η/9.9.1998 συνεδρία¬ 
ση της ΚΘ περιόδου. 

5. Την αριθ. οικ. 1749/9.11.1998 κοινή απόφαση του 
Πρωθυπουργού και του Υπουργού Εργασίας και Κοινωνι¬ 
κών Ασφαλίσεων «Ανάθεση αρμοδιοτήτων στον Υφυ¬ 
πουργό Εργασίας και Κοινωνικών Ασφαλίσεων, Φ. Ιωαννί- 
δη» (1171 /τ. Β'). 

6. Την αριθ. 16/1999 γνωμοδότηση του Συμβουλίου της 
Επικράτειας, με πρόταση του Υφυπουργού Εργασίας και 
Κοινωνικών Ασφαλίσεων, αποφασίζουμε: 

Άρθρο μόνο 

Στο τέλος του άρθρου 4 του Π.Δ/τος 598/1976 (ΦΕΚ 
218/τ.Ά) προστίθεται διάταξη που έχει ως ακολούθως: 

«Πρόσωπα ασφαλισμένα προαιρετικά στον κλάδο κύ¬ 
ριας σύνταξης του ΤΑΙΣΥΤ, μπορούν με αίτησή τους να 
συ νεχίσουν προαιρετικά την ασφάλισή τους και στον κλά¬ 
δο επικούρησης του Ταμείου, για όσο χρόνο είναι ασφα¬ 
λισμένα προαιρετικά στον κλάδο κύριας σύνταξης αυτού. 

Η εισφορά για τα πιο πάνω πρόσωπα υπολογίζεται σε 
ποσοστό 4% επί του μισθού επί του οποίου υπολογίζεται 
και η εισφορά για τον κλάδο κύριας ασφάλισης». 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Εργασίας και Κοινωνικών Ασφαλίσε¬ 
ων αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 2 Απριλίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΦΟΙΒΟΣ ΙΩΑΝΝΙΔΗΣ 
-Φ- 

ΑΠΟΦΑΣΕΙ Σ 

Α ριθ. Φ.0544/ 1 1/ΑΣ 278/Μ. 486 2 (7) 

Ανακοίνωση για τη θέση σε ισχύ του «Πρωτοκόλλου αρω¬ 
γής μεταξύ των Κυβερνήσεων της Ελληνικής Δημο¬ 
κρατίας και της Δημοκρατίας της Αλβανίας για την Αλ¬ 
βανική Ενσωμάτωση στις Ευρωατλαντικές Δομές» (Α¬ 
θήνα, 8.9.1998). 

Το Υπουργείο Εξωτερικών ανακοινώνει ότι το Πρωτό¬ 
κολλο αρωγής μεταξύ των Κυβερνήσεων της Ελληνικής 
Δημοκρατίας και της Δημοκρατίας της Αλβανίας για την 
Αλβανική ενσωμάτωση στις Ευρωατλαντικές Δομές που 
υπογράφηκε στην Αθήνα στις 8 Σεπτεμβρίου 1998 και ε- 
γκρίθηκεαπότηχώρα μας με την από 15 Ιανουάριου 1999 


Κοινή Υπουργική Απόφαση που δημοσιεύθηκε στο υπ’ α- 
ριθ. 18 Φύλλο της Εφημερίδας της Κυβερνήσεως τ. Α'της 
8 Φεβρουάριου 1999, τέθηκε σε ισχύ σύμφωνα με τη διά¬ 
ταξη του άρθρου 8 αυτού, την 2 Μαρτίου 1999. 

Αθήνα, 6 Απριλίου 1999 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
Νομικός Σύμβουλος 
ΒΑΣΙΛΕΙΟΣ ΠΑΤΡΩΝΑΣ 
-Φ- 

Αοιθ. Φ.0546/26/ΑΣ 276/Μ. 4770 (8) 

Ανακοίνωση για τη θέση σε ισχύ διεθνώς της Συνθήκης 
του Άμστερνταμ, Άμστερνταμ, 2.10.97. 

Το Υπουργείο Εξωτερικών ανακοινώνει ότι σπς 23 Μαρ¬ 
τίου 1999 έλαβε χώρα στη Ρώμη η κατάθεση στη θεματο- 
φύλακα Κυβέρνηση της Ιταλίας του εγγράφου επικυρώ- 
σεως από τη χώρα μας της Συνθήκης του Άμστερνταμ 
που υπογράφηκε στο Άμστερνταμ στις 2 Οκτωβρίου 
1997. 

Η ανωτέρω Συνθήκη η οποία κυρώθηκε με τον υπ’ αριθ. 
2691/1999 Νόμο που δημοσιεύθηκε στο υπ’ αριθ. 47 Φύλ¬ 
λο της Εφημερίδας της Κυβερνήσεως τ. Ά της 12 Μαρτί¬ 
ου 1999, θα τεθεί σε ισχύ, σύμφωνα με τη διάταξη του άρ¬ 
θρου 14 παραγρ. 2 αυτής, την 1 Μαΐου 1999. 

Αθήνα, 6 Απριλίου 1999 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
Νομικός Σύμβουλος 
ΒΑΣΙΛΕΙΟΣ ΠΑΤΡΩΝΑΣ 
-Φ- 

Αριθ. Φ.0544/13/ΑΣ 272/Μ. 4815 (9) 

Ανακοίνωση για τη θέση σε ισχύ της Συμφωνίας μεταξύ 
της Ελληνικής Δημοκρατίας και της Εθνικής Επιτρο¬ 
πής για τον έλεγχο πυρηνικών δραστηριοτήτων της 
Ρουμανίας για την έγκαιρη γνωστοποίηση πυρηνικού 
ατυχήματος και την ανταλλαγή πληροφοριών σχετι¬ 
κών με τις πυρηνικές εγκαταστάσεις, Βουκουρέστι, 
22.12.1997. 

Το Υπουργείο Εξωτερικών ανακοινώνει ότι η Συμφωνία 
μεταξύ της Ελληνικής Επιτροπής Ατομικής Ενέργειας 
της Ελληνικής Δημοκρατίας και της Εθνικής Επιτροπής 
για τον έλεγχο πυρηνικών δραστηριοτήτων της Ρουμα¬ 
νίας για την έγκαιρη γνωστοποίηση πυρηνικού ατυχήμα¬ 
τος και την ανταλλαγή πληροφοριών σχετικών με τις πυ¬ 
ρηνικές εγκαταστάσεις που υπογράφηκε στο Βουκου¬ 
ρέστι στις 22 Δεκεμβρίου 1997 και κυρώθηκε με τον υπ’ 
αριθ. 2680/1999 Νόμο που δημοσιεύθηκε στο υπ’ αριθ. 
14 Φύλλο της Εφημερίδας της Κυβερνήσεως τ. Α' της 5 
Φεβρουάριου 1999, τέθηκε σε ισχύ σύμφωνα με τη διά¬ 
ταξη του άρθρου 9 αυτής, την 16 Μαρτίου 1999. 

Αθήνα, 5 Απριλίου 1999 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
Νομικός Σύμβουλος 
ΒΑΣΙΛΕΙΟΣ ΠΑΤΡΩΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






